**Ministru kabineta noteikumu projekta “Daugavpils Būvniecības tehnikuma nolikums” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Daugavpils Būvniecības tehnikuma nolikums” (turpmāk – noteikumu projekts) mērķis ir aktualizēt Daugavpils Būvniecības tehnikuma nolikumu atbilstoši faktiskajai situācijai un aktuālajiem normatīvajiem aktiem.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir izstrādāts saskaņā ar Izglītības likuma 14.panta 7.1 punktu, kas nosaka, ka Ministru kabinets apstiprina valsts izglītības iestāžu (izņemot valsts augstskolu - atvasināto publisko personu) nolikumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz spēkā ir Daugavpils Būvniecības tehnikuma nolikums, kas apstiprināts ar Izglītības un zinātnes ministrijas 2015 gada 29. oktobra rīkojumu Nr. 485.  Atbilstoši Izglītības likuma 14.panta 7.1 punktam un Pārejas noteikumu 43.punktam no 2018.gada 1.septembra valsts izglītības iestāžu nolikumus un grozījumus nolikumos apstiprina Ministru kabinets, līdz ar to ir sagatavots noteikumu projekts, kas paredz izdot jaunu Daugavpils Būvniecības tehnikuma nolikumu.  Daugavpils Būvniecības tehnikuma nolikumā nepieciešams aktualizēt, tai skaitā attiecībā uz izglītības programmu īstenošanas vietām, pieaugušo izglītības un profesionālās izglītības funkcijām, prakses veidiem.  Daugavpils būvniecības tehnikums izglītības programmas īsteno Daugavpilī, Dagdā, Ludzā, Visķos un Daugavgrīvas cietumā.  Līdz šim izglītības īstenošanas vietas adreses tika norādītas profesionālās izglītības iestādes nolikumā. Minētās adreses mainās, tai skaitā arī veicot remontdarbus un īstenojot projektus uz laiku. Arī reģionālā reforma var ieviest izmaiņas. Līdz ar to, mainoties izglītības programmu īstenošanas vietas adresei, būtu jāizdara attiecīgi grozījumi izglītības iestādes nolikumā.  Profesionālās izglītības likuma 17.pants neparedz, ka profesionālās izglītības iestādes nolikumā obligāti norādāmas izglītības programmu īstenošanas vietas adreses. Informāciju par izglītības programmu īstenošanas vietas adresēm atbilstoši Izglītības likuma 24.panta otrās daļas 1.punktam iekļauj Izglītības iestāžu un citu Izglītības likumā noteikto institūciju reģistrā.  Atbilstoši Ministru kabineta 2015.gada 14.julija noteikumiem Nr. 397 “Izglītības iestāžu un citu Izglītības likumā noteikto institūciju reģistrācijas kārtība” (turpmāk – noteikumi Nr.397) 15.15.apakšpunktam Izglītības iestāžu un Izglītības likumā noteikto institūciju reģistrā norāda adresi atbilstoši Valsts adrešu reģistra informācijas sistēmas datiem izglītības programmas īstenošanas vietai, kuras izveide ir saskaņota ar izglītības iestādes dibinātāju. Atbilstoši Profesionālās izglītības likuma 14.panta pirmajai daļai valsts profesionālās izglītības iestādes dibina, reorganizē un likvidē Ministru kabinets pēc Izglītības un zinātnes ministrijas vai citas ministrijas ierosinājuma.  Ievērojot to, ka atbilstoši noteikumiem Nr. 397 izglītības īstenošanas vietas izveide saskaņojamas ar dibinātāju, kas šajā, gadījumā ir Ministru kabinets, kā arī lai tehnikuma izglītības programmu īstenošanas vietas adreses maiņas gadījumā nebūtu jāgroza Ministru kabineta noteikumi, noteikumu projektā tiek paredzēts, ka Daugavpils Būvniecības tehnikums izglītības programmu īstenošanas vietas saskaņo ar Izglītības un zinātnes ministriju, ka šajā gadījumā pildīs dibinātāja pienākumus kā tā pārstāvis.  Papildus minētajam tiek veikti precizējumi, kas izriet no Izglītības likuma 14. panta 7.1 punktā noteiktā, ka valsts izglītības iestāžu nolikumus un grozījumus nolikumos apstiprina Ministru kabinets, kā arī citi precizējumi, lai aktualizētu Daugavpils Būvniecības tehnikuma nolikumu atbilstoši izmaiņām normatīvajos aktos un faktiskajai situācijai.  Noteikumu projektā precizēts, ka Daugavpils Būvniecības tehnikums pēc saskaņošanas ar Izglītības un zinātnes ministriju var īstenot profesionālās tālākizglītības, profesionālās pilnveides, interešu un citas izglītības programmas.  Daugavpils Būvniecības tehnikuma nolikumā ir precizēti tehnikuma uzdevumi, tai skaitā iekļauti uzdevumi, ko Daugavpils Būvniecības tehnikums pilda ka profesionālās izglītības kompetences centrs. Atbilstoši Ministru kabineta 2013.gada 19.marta noteikumiem Nr. 144 “Profesionālās izglītības kompetences centra statusa piešķiršanas un anulēšanas kartība” minētos uzdevumus Daugavpils Būvniecības tehnikums veic vismaz divās nozarēs atbilstoši noteikumu projekta 11.puntā minētajām tematiskajām jomām.  Noteikumu projektā ir ietvertas Profesionālās izglītības likuma 17. pantā noteiktās prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Daugavpils Būvniecības tehnikums un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Daugavpils Būvniecības tehnikumu un tā personālu, kā arī izglītojamiem un viņu vecākiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nodrošinās Daugavpils Būvniecības tehnikuma darbību. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē būs iesaistīts Daugavpils Būvniecības tehnikums un tā personāls. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz valsts pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

*Terinka, 67047975*

*Inese.Terinka@izm.gov.lv*